《新霜行》
宋代·吕本中

新霜下幽兰，昔在顾眄间。时过理当尔，敢复致一言。

物生无荣理，悉是君所见。相值有相违，谁能满吾愿。

田园弃荒芜，官居走邮传。误寻文字盟，秣马当百战。

一饭或未饱，逢人足嫌怨。穷于投林猿，窘若巢幕燕。

忍学少年子，羽翼偷绚练。百万买缠头，千金奉娱宴。

愿为匣中玉，不作秋后扇。丈夫重许与，正尔未为倦。

绝粮有不死，酒肉虚健羡。古人马伏波，吾犹识君面。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。